**Pakistan–Qırğızıstan münasibətləri** — Pakistan İslam Respublikası ilə Qırğız Respublikası arasındakı mövcud ikitərəfli əlaqələrdir. 
Ölkələr Birləşmiş Millətlər Təşkilatı, UNESCO, Beynəlxalq Yenidənqurma və İnkişaf Bankı və s. təşkilatların üzvüdür. Hər iki ölkə beynəlxalq təşklatlar səviyyəsində bir-biri ilə əməkdaşlıq edir.

Tarix
-----

Pakistan Qırğızıstanın müstəqilliyini tanıyan dünyada ilk ölkələrdən biri olur. 10 may 1992-ci ildə ölkələr arasında rəsmi diplomatik əlaqələr quruldu.1992-ci ilin noyabrında Pakistan, İran, Türkiyə, Əfqanıstan və beş keçmiş sovet respublikası: Qazaxıstan, Azərbaycan, Qırğızıstan, Türkmənistan və Özbəkistan İqtisadi Əməkdaşlıq Təşkilatı (İƏT) çərçivəsində fəal əməkdaşlıq etməyə başlamışdılar. Pakistanın Baş Naziri Nəvaz Şərif İƏT-in tarixi Böyük İpək Yolunun varisi olduğuna inanırdı. Pakistan Orta Asiyanı Ərəbistan dənizi ilə birləşdirmək üçün böyük bir magistral yol şəbəkəsinin inşasını təşkil etməyə və bölgə dövlətləri arasında dəmir yolu əlaqələrini inkişaf etdirməyə hazır olduğunu bildirirdi.

24 sentyabr 2013-cü ildə Qırğızıstanın müvəqqəti işlər vəkili Kubanıçbek Poçoeviç Toktorbayev İslamabadda ölkəsinin Pakistanla iqtisadi əlaqələrin inkişaf etdirilməsində maraqlı olduğunu və Çin-Pakistan iqtisadi dəhlizinə qoşulmağa hazır olduğunu açıqlayır. 30 iyun 2015-ci il tarixində Pakistan Baş Naziri Nəvaz Şərif Bişkekə rəsmi səfər edir və burada Qırğızıstan Prezidenti Almazbek Atambayev ilə görüşür. Tərəflər ölkələr arasında terrorizm, narkotik ticarəti, ekstremizmlə mübarizə, eləcə də ticarət-iqtisadi əlaqələrin inkişafı sahəsində əməkdaşlığı qeyd edirlər.  2015-ci ildə Qırğızıstanın müvəqqəti işlər vəkili Lahor Ticarət Palatasında Qırğızıstanın Pakistanla ticarət və iqtisadi əməkdaşlığı inkişaf etdirməyə hazır olduğunu və bu ölkədən tekstil və əczaçılıq məhsullarının tədarükü ilə maraqlandığını bildirən bir açıqlama verdi. 

2017-ci ilin may ayında hər iki ölkənin hökumətləri diplomatik münasibətlərin qurulmasının 25-ci ildönümünü qeyd etdilər.

Ticarət əlaqələri
-----------------

2015-ci ildə ölkələr arasındakı ticarət həcmi təxminən 1 milyon ABŞ dolları təşkil etmişdir.

Diplomatik nümayəndəliklər
--------------------------

Qırğızıstanın İslamabadda səfirliyi var.

Pakistanın Bişkekdə səfirliyi var.

İstinadlar
----------

1. ↑  "Kyrgyzstan, Pakistan enjoy excellent relations, says envoy | Centreline". 2018-04-05 tarixində arxivləşdirilib. İstifadə tarixi: 2021-07-16.
2. ↑  "Pakistan - The Former Soviet Union". 2016-11-03 tarixində arxivləşdirilib. İstifadə tarixi: 2021-07-16.
3. ↑  "Дипломатические представительства КР за рубежом » Кыргызстандын түштүгү боюнча кыргыз республикасынын тышкы иштер министирлигинин ыйгарым укуктуу өкүлчүлүгү". 2018-04-05 tarixində arxivləşdirilib. İstifadə tarixi: 2018-03-29.
4. ↑  Kyrgyzstan keen to develop enhanced trade relations with Pakistan[*ölü keçid*]
5. ↑  "PressReader - The Diplomatic Insight: 2015-06-30 - Pakistan Kyrgyzstan Relations after Visit of Prime Minister of Pakistan". 2018-04-06 tarixində arxivləşdirilib. İstifadə tarixi: 2021-07-16.
6. ↑  "'Kyrgyzstan wants strong trade ties with Pakistan' | Business | thenews.com.pk | Karachi". 2018-04-05 tarixində arxivləşdirilib. İstifadə tarixi: 2021-07-16.
7. ↑  "Kyrgyzstan, Pakistan enjoy excellent relations, says envoy - DNA News Agency". 2018-04-04 tarixində arxivləşdirilib. İstifadə tarixi: 2021-07-16.
8. ↑  "Call to enhance trade volume between Pakistan and Kyrgyzstan". 2018-03-16 tarixində arxivləşdirilib. İstifadə tarixi: 2021-07-16.
9. ↑  "Contacts - Kyrgyz Embassy in Pakistan". 2018-10-23 tarixində arxivləşdirilib. İstifadə tarixi: 2018-10-23.
10. ↑  "Kyrgyzstan". 2019-12-13 tarixində orijinalından arxivləşdirilib. İstifadə tarixi: 2021-07-16.